དེ་ཡང་སྐུ་ཞབས་ཇོརཇ་བྷེ་ཁར་མཆོག་ཕྱི་ཟླ་༣ཚེས་༩ཉིན་རྡ་སར་ཕེབས་འབྱོར་གནང་བ་དང་།དེ་རྗེས་བོད་ཀྱི་སྨན་རྩིས་ཁང་དང་།ནོར་གླིང་བོད་ཀྱི་རིག་གཞུང་གཅེས་སྐྱོང་ཁང་ལ་གཟིགས་བསྐོར་ཕེབས་གནང་ཡོད།དེ་ཉིན་ཕྱི་དྲོ་ཆུ་ཚོད་༤།༣༠ཐོག་བོད་མི་མང་སྤྱི་འཐུས་ལྷན་ཁང་དུ་འཚམས་གཟིགས་སུ་ཕེབས་པར་དཔལ་ལྡན་ཚོགས་གཙོ་སྦྲེལ་པོ་མཆོག་གིས་སྣེ་ལེན་མཇལ་འཕྲད་གནང་ཡོད།སྐབས་དེར་དཔལ་ལྡན་ཚོགས་གཙོ་སྦྲེལ་པོ་མཆོག་གིས་བོད་མི་མང་སྤྱི་འཐུས་ལྷན་ཚོགས་ཀྱི་གྲུབ་ཆ་དང་།ཚོགས་འདུའི་འགྲོ་ལུགས།དེ་བཞིན་ལས་དོན་བྱེད་ཕྱོགས་སོགས་ཀྱི་ཐོག་འགྲེལ་བརྗོད་གནང་རྗེས་གྲོས་ཚོགས་ཀྱི་ཚོགས་ཁང་ནང་གཟིགས་བསྐོར་དུ་ཕེབས་གནང་ཡོད།